ทานยาคุมมา4แผงแล้วพอขึ้นแผงที่5ทานได้2เม็ดแต่ทานยาเม็ดที่3ช้า3ชั่วโมงแล้วมีอะไรกับเเฟนเสร็จก็กินยาคุมฉุกเฉินไป แล้วกินยาคุมตามปกติ วันที่6มีอะไรกับแฟนอีกกังวลค่ะเลยกินยาคุมฉุกเฉินอีกแต่ก็กินยาคุมรายเดือนตามปกติทุกวันค่ะ อยากทราบว่าถ้าวันที่15มีอะไรกับเเฟนอีกต้องกินยาคุมฉุกเฉินอีกมั้ยค่ะ และทานยาคุมฉุกเฉินร่วมกับยาคุมรายเดือนยาคุมฉุกเฉินจะไปลดประสิทธิภาพของยาคุมรายเดือนรึเปล่าคะ ขอบพระค่ะ
สวัสดีค่ะ หากทานยาคุมกำเนิดแผงที่ 4 ครบ 21 เม็ดแล้วเว้นระยะ 7 วันก่อนที่จะเริ่มทานยาแผงใหม่ หรือทานครบ 28 เม็ด ก่อนที่จะเริ่มทานยาแผงใหม่ ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่องค่ะ ส่วนการทานยาคุมช้าไปประมาณ 3 ชั่วโมง ไม่ได้ทไให้ประสิทธิภาพในการป้องกันการตั้งครรภ์ลดลงแต่อย่างใด ดังนั้น จริงๆ แล้วจึงไม่ควรทานยาคุมฉุกเฉินโดยไม่จำเป็นค่ะส่วนการมีเพศสัมพันธ์ในวันที่ 6 ก็เช่นกัน หากไม่ได้มีการลืมทานยาคุมกำเนิด ก็ไม่ควรทานยาคุมฉุกเฉินเข้าไปค่ะเพราะยาคุมฉุกเฉินไม่ได้ไปช่วยเพิ่มประสิทธิภาพในการป้องกันการตั้งครรภ์แต่อย่างใดอีกทั้งประสิทธิภาพก็ด้อยกว่ายาคุมกำเนิด ในทางตรงข้าม จะทำให้เราได้รับผลข้างเคียงโดยไม่จำเป็น และอาจเกิดผลข้างเคียงที่อันตราย คือการเกิดลิ่มเลือดอุดตันในหลอดเลือดดำได้ และหากทานยาคุมฉุกเฉินบ่อยๆ ก็อาจไปลดประสิทธิภาพของยาคุมกำเนิดลงได้ค่ะยาคุมฉุกเฉินนั้น จะใช้ในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ